काशीबहादुर श्रेष्ठ
काशीबहादुर श्रेष्ठ (१ असोज १९६८ — १३ जेठ २०४६) बनारसमा बस्ने नेपाली भाषाका लेखक थिए। उनले बनारसबाट नेपाली भाषाको पहिलो पत्रिका उदय सुरु गरेका थिए।

जीवनी 
काशीबहादुर श्रेष्ठको जन्म १ असोज १९६८ सालमा नेवार परिवारमा भारतको बनारसमा भएको थियो। काशीमा जन्मेको कारण उनको नाम "काशी" राखिएको थियो। उनको पुर्खा नेपालको भक्तपुरमा थियो।

उनले बनारसबाट नेपाली भाषाको पहिलो पत्रिका उदय (वि.स. १९९३) सुरु गरेका थिए। उनले बचन लगायत धेरै पुस्तकहरू पनि लेखेका थिए। उनका छोरा दुर्गाप्रसाद श्रेष्ठले काशीबहादुर श्रेष्ठको जीवनी लेखेका छन्। उनको निधन २०४६ साल जेठ १३ गते बनारसमा भएको थियो।

कृतिहरू 

 उदय (पत्रिका)
 उषा (उपन्यास)
 वचन (उपन्यास)
 तोता मैनाको कथा (कथासङ्ग्रह)

सन्दर्भ सामग्रीहरू 

नेपाली साहित्यकारहरू